**Еңбек қауіпсіздігі және еңбекті қорғау пәнінің құрылымы бойынша есептер.**

**Семинар сабақтарының екінші тақырыбына қатысты.**

Алматы қалалық Бақылау және әлеуметтік қорғау Департаментінің 2013 жылғы жоспарлы тексерулері кезінде (3 жылда бір рет жоспарлы тексеріс жұмысы жүргізіледі) тексерілген ұйымдарда келесідей еңбек заңнамасына қайшы келетін жағдаяттардың бар екендігі мәлім болды:

1. «Ұлпан» ЖШС-де, жаппай, барлық қызметкерлермен бірнеше рет, 5-10 жыл бойы бір жылға дейінгі мерзімге еңбек шарттары жасалып келген (әр жылы);
2. бір қатар ұйымдарда ұжымдық шарттар жасалмаған, жалпы жиналыстың (конференцияның) шешімімен еңбек ұжымының өкілді органы (өкілі) сайланбаған.
3. бірқатар мемлекеттік мекемелерде, материалдық құнды заттарды сақтауды және қолдануды іске асыратын қызметкерлермен, толық материалдық жауапкершілік туралы еңбек шарттары жасалмаған;
4. бірқатар мемлекеттік мекемелерде және жеке меншік нысанында құрылған ұйымдарда, қызметкерлермен жасалған еңбек шарттарында, қызметкерлердің еңбек функциялары белгіленбеген және олардың лауазымдарына қатысты лауазымдық нұсқаулар ұйымдар деңгейінде қабылданбаған.

**Сұрақ:** айқындалған кемшіліктердің қаншалықты негізді екендігіне және (еңбек заңнамасына сүйене отырып) сол кемшіліктерді жою бойынша қандай іс-шаралар орындалуға тиісті?